གཞན་ཡང་ཨུ་རུ་ནཱ་ཅལ་མངའ་སྡེའི་གྲོས་ཚོགས་ཀྱི་འཐུས་མི་འཇམ་དཔལ་བཀྲིས་ལགས་ཀྱིས་༸གོང་ས་༸སྐྱབས་མགོན་ཆེན་པོ་མཆོག་གིས་ད་ལན་ས་གནས་སུ་གནམ་གཤིས་དང་ཕེབས་ལམ་ལེགས་པོ་མེད་པར་ལྟོས་མེད་ཀྱིས་མོན་ཡུལ་མང་ཚོགས་ལ་ཐུགས་བརྩེ་བ་ཆེན་པོས་ས་གནས་སུ་ཆིབས་བསྒྱུར་གྱིས་ཆོས་ཀྱི་འཁོར་ལོའི་མཛད་འཕྲིན་རླབས་ཆེན་བསྐྱངས་པར་མོན་ཡུལ་གཞུང་མང་གཉིས་ཀྱི་ཚབ་ཞུས་ནས་མགོན་པོ་༸གང་ཉིད་མཆོག་ལ་ཐུགས་རྗེ་བླ་མེད་དུ་ཆེ་ཞེས་ཞུས་བ་མ་ཟད།མོན་ཡུལ་མང་ཚོགས་ཚོའི་ངོས་ནས་དུས་དང་རྣམ་པ་ཀུན་ཏུ་བོད་དོན་ལ་གདུང་སེམས་མཉམ་བསྐྱེད་ཡོད་ཅེས་གསུངས་སོང་།ལྷག་དོན་ཁོང་གིས་༸གོང་ས་མཆོག་གིས་བསྩལ་བའི་བླང་དོར་ལམ་སྟོན་འོག་མོན་ཡུལ་མང་ཚོགས་རྣམས་ཤར་བསྐྱོད་བྱ་རྒྱུའི་ཁས་ལན་རྒྱུ་ཡིན་ཅེས་གསུངས་པ་དང་ཆབས་ཅིགཁོང་གིས་རྒྱ་གར་གྱི་རྒྱལ་ཁབ་དེ་བོད་དང་ས་འབྲེལ་ཞིག་ཡིན་པ་རེད།དེས་ན་༸གོང་ས་༸སྐྱབས་མགོན་ཆེན་པོ་མཆོག་ཨ་རུ་ནཱ་ཅལ་ས་གནས་སུ་ཆིབས་བསྒྱུར་མཛད་རྒྱུའི་ཐད་ལ་རྒྱ་ནག་གཞུང་གིས་དགག་བྱ་ཞུ་རྒྱུར་རྒྱུ་མཚན་གང་ཡང་ཡོད་མ་རེད་ཅེས་གོ་སྐབས་དེའི་བརྒྱུད་ནས་གསལ་པོ་བཟོ་རྒྱུ་ཡིན་ཅེས་གསུངས་སོང་།